R O M Â N I A

JUDEȚUL CLUJ

COMUNA VALEA IERII

CONSILIUL LOCAL

 Anexa la H.C.L.Nr.48/30.09.2021

**REGULAMENT**

**PRIVIND BUNA GOSPODĂRIRE A COMUNEI VALEA IERII**

**Capitolul I**

**Dispoziții generale**

**Art.1.** Consiliul local și Primarul comunei Valea Ierii asigură organizarea, conducerea, îndrumarea, coordonarea şi controlul întregii activități de gospodărire şi înfrumusețare a localităților de pe raza comunei Valea Ierii jud. Cluj, pentru păstrarea ordinii şi curățeniei în comună.

**Art.2.** Organizarea, derularea şi participarea la activitățile edilitar-gospodărești constituie o obligație permanentă al consiliului local, a primarului, și a tuturor autorităților şi instituțiilor publice locale, a agenților economici, precum şi a cetățenilor.

**Art.3.** În îndeplinirea atribuțiilor ce le revin potrivit legii, consiliul local şi primarul vor adopta şi vor dispune măsurile ce se impun pentru asigurarea participării cetățenilor, a instituțiilor publice şi agenților economici, cu sau fără personalitate juridică, la realizarea acțiunilor de înfăptuire şi păstrare a curățeniei în interiorul localităților şi în afara acestora şi la efectuarea la timp a activităților gospodărești.

**Art.4.** Prezentul regulament are la bază:

* • O.G. nr. 21/2002 – privind gospodărirea localităților urbane şi rurale cu modificările şi completările ulterioare;
* • O.G. nr.2/2001 – privind regimul juridic al contravențiilor, cu modificările şi completările ulterioare;
* • O.U.G. nr.57/2019, privind Codul administrativ, cu modificările și completările ulterioare.

**Capitolul II**

**OBLIGAŢIILE ŞI RĂSPUNDERILE CONSILIULUI LOCAL ȘI ALE PRIMARULUI COMUNEI VALEA IERII**

**Art. 5.** Consiliul local şi primarul comunei Valea Ierii urmăresc şi asigură, în condițiile legii următoarele:

1. măsurile necesare pentru protecţia sănătăţii publice, cu sprijinul şi sub supravegherea organelor de specialitate ale statului;

2. măsuri corespunzătoare pentru conservarea şi protecţia mediului;

3. prevenirea poluării accidentale a mediului sau a surselor şi cursurilor de apă, prin depozitarea necontrolată a deşeurilor de către agenţii economici sau de către cetăţeni;

4. realizarea unor sisteme moderne de colectare, depozitare, transport şi prelucrare a deşeurilor şi gunoaielor;

5. respectarea prevederilor legale şi a documentaţiilor de amenajarea teritoriului şi urbanism aprobate, precum şi a normelor privind executarea construcţiilor;

6. curăţenia străzilor, pieţelor şi a celorlalte locuri publice, îndepărtarea zăpezii, a gheţii de pe străzi şi trotuare, colectarea şi depozitarea reziduurilor menajere şi stradale, sortarea şi valorificarea resurselor materiale refolosibile;

7. repararea şi întreținerea străzilor, a drumurilor comunale, podurilor, podeţelor, curăţarea şi amenajarea șanțurilor aflate pe domeniul public al comunei și modernizarea drumurilor existente;

8. finalizarea construcţiilor începute;

9. întreţinerea în bună stare a construcţiilor existente, repararea şi zugrăvirea periodică a acestora;

10. organizarea de acţiuni pentru salubrizarea şi igienizarea localităţilor;

11. întreţinerea şi salubrizarea digurilor şi a malurilor, a cursurilor de apă şi prevenirea poluării apelor;

12. repararea, întreţinerea şi modernizarea reţelei de distribuţie a apei;

13. amenajarea şi întreţinerea spaţiilor verzi și a terenurilor de sport;

14. păstrarea curăţeniei şi respectarea normelor igienico-sanitare în spațiile aflate în proprietatea unităţii administrativ-teritoriale sau în administrarea consiliului local;

15. păstrarea, conservarea, repararea şi restaurarea, în condiţiile legii, a monumentelor de pe teritoriul comunei.

**Capitolul III**

**OBLIGAŢIILE INSTITUŢIILOR PUBLICE ALE AGENŢILOR ECONOMICI ŞI ALE CELORLALTE PERSOANE JURIDICE**

**Art.6.** Instituțiilor publice, agenților economici şi celorlalte persoane juridice de pe raza comunei Valea Ierii le revin următoarele obligații:

a. să întreţină în stare corespunzătoare imobilele în care îşi desfăşoară activitatea, prin efectuarea lucrărilor de reparaţii, amenajări şi a altor lucrări specifice;

b. să nu distrugă bunurile de orice fel amplasate pe domeniul public/privat al comunei Valea Ierii;

c. să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor în care îşi desfăşoară activitatea, inclusiv spălarea, curăţarea şi zugrăvirea periodică a acestora;

d. să asigure curăţenia la locurile de depozitare a materialelor în curţile interioare şi pe celelalte terenuri pe care le deţin, precum şi pe căile de acces;

e. să asigure igiena în imobilele şi incintele deţinute sub orice formă, prin activităţi de curăţare, dezinsecţie şi deratizare;

f. să depoziteze corespunzător reziduurile menajere, industriale, agricole, precum şi materialele refolosibile;

g. să efectueze şi să menţină curăţenia trotuarelor, a părţii carosabile a străzii sau a drumului, a locurilor de parcare pe care le folosesc şi să îndepărteze zăpada şi gheaţa de pe trotuarele din dreptul imobilelor şi incintelor în care îşi desfăşoară activitatea;

h. să respecte măsurile stabilite de consiliul local si primar pentru asigurarea igienei publice şi curăţeniei în localităţi;

i. să asigure curățarea mijloacelor de transport şi a utilajelor la intrarea acestora pe drumurile publice;

j. să refacă/repare şi să aducă la starea inițială bunurile din domeniului public şi privat al comunei afectate sau distruse datorită lucrărilor efectuate de către acestea;

k. să refacă/repare şi să aducă la starea iniţială bunurile mobile/imobile ale persoanelor private care sunt afectate/distruse datorită lucrărilor efectuate de către acestea;

l. finalizarea construcţiilor începute;

m. să nu depoziteze bunuri de orice fel și/sau utilaje pe căile de acces din comună si pe domeniul public si privat al comunei Valea Ierii fără avizul Consiliului Local;

n. să încheie contract de salubritate cu o societate specializată care operează pe raza comunei Valea Ierii, pentru colectarea deșeurilor.

**Capitolul IV**

**OBLIGAŢIILE CETĂŢENILOR**

**Art.7.** Cetățenilor comunei Valea Ierii, jud. Cluj, le revin următoarele obligații:

a. întreţinerea şi curăţenia locuinţelor pe care le deţin în proprietate sau cu chirie, a anexelor gospodăreşti, a curţilor şi împrejmuirilor acestora;

b. să nu distrugă bunurile de orice fel amplasate pe domeniul public/privat al comunei Valea Ierii;

c. curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliul local;

d. finalizarea construcţiilor începute, pe baza autorizaţiilor eliberate de Consiliul Județean Cluj, în condiţiile şi în termenele stabilite de acestea;

e. repararea şi întreţinerea instalaţiilor aferente imobilelor;

f. menţinerea curăţeniei pe trotuare, pe partea carosabilă a străzii sau a drumului, pe porţiunea din dreptul gospodăriei;

g. îndepărtarea zăpezii şi a gheții de pe trotuarele din dreptul imobilelor în care locuiesc sau pe care le folosesc în alte scopuri;

h. păstrarea curăţeniei pe arterele de circulaţie şi în locurile publice;

i. respectarea măsurilor stabilite de consiliul local pentru asigurarea igienei publice şi a curățeniei în toate localitățile comunei;

j. curățarea mijloacelor de transport la intrarea acestora pe drumurile publice.

k. curățarea şi întreținerea șanțurilor, rigolelor şi podețelor aferente proprietății.

l. să nu depoziteze bunuri de orice fel si/sau utilaje pe căile de acces din comună si pe domeniul public si privat al comunei Valea Ierii fără avizul Consiliului Local ;

m. să încheie contract de salubritate cu societatea specializată care operează pe raza comunei Valea Ierii pentru colectarea deseurilor.

***Obligațiile persoanelor fizice si juridice privind protecția mediului***

**Art.8.** În aplicarea legislației privind protecția mediului, persoanelor fizice si juridice le revin următoarele obligații:

a. depozitarea deșeurilor de orice fel numai pe amplasamentele autorizate în acest sens;

b. să nu ardă miriștile, stuful, tufărișurile sau vegetația ierboasa fără acceptul autorității competente pentru protecția mediului și fără informarea în prealabil a serviciului public pentru situații de urgență;

c. luarea măsurilor de salubrizare a terenurilor deținute cu orice titlu, neocupate productiv sau funcțional, în special a celor situate de-a lungul căilor de comunicație rutieră ;

d. anunțarea autorităților despre situații accidentale care pun în pericol mediul si sa acționeze pentru refacerea sa;

e. gestionarea deșeurilor în condiții de protecție a sănătății populației și a mediului;

f. să nu folosească îngrășăminte chimice si produse de protecția plantelor pe suprafețele unde sunt instituite măsuri speciale de protecție;

g. sa stocheze temporar îngrășămintele chimice si produsele de protecția plantelor numai ambalate și în locuri protejate, bine aerisite;

h. să nu spele obiecte, produse, ambalaje, materiale care pot produce impurificarea apelor de suprafață;

i. să exploateze masa lemnoasă în condițiile legii, precum și să ia măsurile de înlocuire și de completare;

j. să gestioneze corespunzător deșeurile rezultate din exploatarea lemnului;

k. sa nu degradeze mediul natural sau amenajat prin depozitari necontrolate de deșeuri de orice fel;

l. să nu aprindă și sa folosească focuri deschise, decât în vetre special amenajate și semnalizate.

**Capitolul V**

**ALTE DISPOZIŢII**

**Art.9.** Consiliul local al comunei Valea Ierii poate stabili prin hotărâre adoptată cu votul majorității consilierilor în funcție ca unele obiective vizând buna gospodărire, întreținere, curățenie şi înfrumusețare a localităților să fie realizate, integral sau parțial prin contribuția directă a cetățenilor.

**Capitolul VI**

**SANCŢIUNI**

**Art.10.** Nerespectarea sau neîndeplinirea obligațiilor stabilite prin prezentul Regulament atrage răspunderea contravențională după caz a persoanelor vinovate şi se sancționează potrivit O.G. nr. 2/2001 – privind regimul juridic al contravențiilor, după cum urmează:

1. cu amendă de la 400 – 600 lei – pentru nerespectarea obligațiilor prevăzute la art.(7), lit. a, b, d, e, g, h, i.

2. cu amenda de la 600 – 800 lei – pentru nerespectarea obligațiilor prevăzute la art.(6), lit. f, g şi art.7 lit. c, f.

3. cu amenda de la 800 – 1000 lei - pentru nerespectarea obligațiilor prevăzute la art.(6), lit. a, b, c, d, h, k, l .

4. cu amenda de la 1000 – 1200 lei - pentru nerespectarea obligațiilor prevăzute la art.(6), lit.e, n şi art.(7), lit.j, k, l, m .

5. cu amenda de la 1500 –2000 lei- pentru nerespectarea obligațiilor prevăzute la art.(6), lit.i, j, m.

**Contravenții la normele privind protecția mediului**

**Art.11.** Constituie contravenție si se sancționează cu amenda la 250 lei la 2.500 lei pentru persoanele fizice si persoanele juridice următoarele fapte :

a) arderea miriștilor, stufului, tufărișurilor sau vegetației ierboase fără acceptul autorității competente pentru protecția mediului si fără informarea in prealabil a serviciului public pentru situații de urgenta ;

b)aprinderea si folosirea focurilor deschise, in alte locuri decât in vetre special amenajate si semnalizate;

c)aruncarea si depozitarea pe malurile, in albiile râurilor, pâraielor, pârâiașelor si in luciurile de apa a deseurilor de orice fel ;

d)folosirea îngrășămintelor chimice si produselor de protecția plantelor in zonele sau pe suprafețele unde sunt instituite măsuri speciale de protecție ;

e) spălarea de obiecte, produse, ambalaje, materiale care pot produce impurificarea apelor de suprafață.

**CAPITOLUL VII**

**DISPOZIȚII FINALE**

**Art.12.** Agentul constatator stabilește amenda in cuprinsul procesului-verbal de constatare a contravenției.

**Art.13.** In cazul in care contravenientul nu a achitat amenda in termen de 30 de zile de la rămânerea definitiva a sancțiunii si nu exista posibilitatea executării silite, organul din care face parte agentul constatator va sesiza instanța de judecata pe a cărui raza teritoriala s-a săvârșit contravenția, in vederea înlocuirii amenzii cu sancțiunea obligării contravenientului la prestarea unei activități in folosul comunității, ținându-se seama de partea din amenda care a fost achitata.

**Art.14.** Constatarea si sancționarea contravențiilor săvârșite conform prezentei hotărâri se face de către primar, viceprimar sau de către persoana anume împuternicită prin dispoziția primarului, pentru toate contravențiile.

**Art.15.** Împotriva procesului-verbal de contravenție si de aplicare a sancțiunii, se poate face plângere, în termen de 15 zile de la comunicare, anexând procesul verbal de constatare a contravenției.

**Art.16.** Plângerile se soluționează de către Judecătoria Turda.

**Art.17.** Procedura constatării contravențiilor si aplicarea sancțiunilor se completează cu prevederile O.G. Nr. 2/2001 privind regimul juridic al contravențiilor.

**Art.18.** Prezentul regulament se va aduce la cunoștință cetățenilor comunei Valea Ierii prin afișare precum si publicare pe site-ul propriu.

 Președinte de ședință, Contrasemnează:

 Lavinia-Maria Duma Secretar general al comunei,

 Nelia-Crenguța Mariș